বাহুবল প্রতিনিধি \ বাহুবলে দু’দিনে ৫ শিশু নিখোঁজ হয়েছে। ঘটনাটি এলাকায় অভিভাবক মহলে উদ্বেগ-উৎকণ্ঠা ও আতঙ্ক সৃষ্টি হয়েছে। ঘটনাটি ঘটেছে গত শুক্রবার ও গতকাল শনিবার। এ ব্যাপারে গতকাল শনিবার বাহুবল মডেল থানায় একটি সাধারণ ডায়েরী করা হয়েছে। স্থানীয় লোকজন জানান, বাহুবল উপজেলা ভাদেশ্বর ইউনিয়নের অন্তর্গত সুন্দ্রাটিকি গ্রামের মোঃ ওয়াহিদ মিয়ার পুত্র স্থানীয় সুন্দ্রাটিকি সরকারি প্রাথমিক বিদ্যালয়ের ২য় শ্রেণীর ছাত্র জাকারিয়া আহমেদ শুভ (৮), তার চাচাত ভাই আব্দুল আজিজ-এর পুত্র একই বিদ্যালয়ের ৪র্থ শ্রেণীর ছাত্র তাজেল মিয়া (১০) ও আবদাল মিয়ার পুত্র একই বিদ্যালয়ের ১ম শ্রেণীর ছাত্র মনির মিয়া (৭) এবং তাদের প্রতিবেশী আব্দুল কাদির-এর পুত্র সুন্দ্রাটিকি মাদরাসার ছাত্র ইসমাঈল হোসেন (১০) শুক্রবার বিকেল সাড়ে ৪টায় বাড়ির পাশের মাঠে খেলাধুলা করতে যায়। ...